গাজীপুর জেলা প্রশাসক কামাল উদ্দিন মজুমদারের সভাপতিত্বে উপজেলা মিলনায়তনে সভায় ছবিসহ ভোটার হালনাগাদ পাইলট (প্রকল্প) কর্মসূচি ২০১১ উদ্বোধন করলেন প্রধান অতিথি বিগ্রেডিয়ার  জেনারেল আখতারোজ্জামান সিদ্দিকী (পিএসসিটিই) প্রকল্প পরিচালক, বাংলাদেশ নির্বাচন কমিশন।  গতকাল মঙ্গলবার উপজেলার কালীগঞ্জকে একটি মডেল হিসেবে গড়ে তোলার জন্য উপজেলা মিলতায়নে এক সভার আয়োজন করেন। অনুষ্ঠানে প্রধান অতিথি ছিলেন বিগ্রেডিয়ার জেনারেল আখতারোজ্জামান সিদ্দিকী (পিএসসিটিই), শাহ আলম, জেলা নির্বাচন কর্মকর্তা, ভাইস চেয়ারম্যান অ্যাড. আস্রাফি মেহেদি হাসান, মো. মিজানুর রহমান, অতিরিক্ত পুলিস সুপার গাজীপুর, লুৎফর রহমান বিশ্বাস, উপ-নির্বাচন কমিশনার ঢাকা বিভাগ, ফজলে আজিম, কালীগঞ্জ উপজেল নির্বাহী কর্মকর্তা, হাবিবা  শারমিন, সহকারী কমিশনার (ভূমি)।  এ সময় বক্তারা বলেন, এ প্রকল্পে ১    জানুয়ারি থেকে ২০১৪ সালের মধ্যে যাদের বয়স ১৪ বছর পূর্ণ হবে কেবলমাত্র তারাই পাইলট প্রকল্পের আওতায় পড়বে এবং তাদের তথ্য ও ডাটা নির্বাচন কমিশন সংগ্রহে রাখবেন। দুটি সংস্থা নির্বাচন কমিশন ও পরিসংখান ব্যুরো এক সঙ্গে কাজ করছেন। ২০১৮ সালে যখন যাদের বয়স ১৮ বছর পূর্ণ হবে তথন তারা নির্বাচনে অংশগ্রহণ করতে পারবেন। বিভিন্ন পর্যায় কেন্দ্র থেকে আবেদনের মাধ্যমে ভোটার হতে পারবেন। যদি কেহ মারা যান তা হলে তথ্য সংগ্রহকারীরা তাদের ডাটা সংগ্রহ করবেন।  ইতিপূর্বে যাদের ছবি বা ফিংগার প্রিন্ট সংগ্রহ করা হয় নাই তাদেরও হালনাগাদ করা হবে। প্রথমে তথ্য সংগ্রহ করা হবে ১২-১৮ জুলাই এবং তথ্য সংগ্রহকারীরা নির্দিষ্ট একটি তারিখ দিয়ে আসবে সে অনুযায়ী ছবি তোলা হবে। যদি কারো কার্ড হারিয়ে যায় তা হলে থানায় জিডি করে পুনরায় আবেদন করতে পারবেন।  এক প্রেস নোটে জানা যায়, উপজেলার মোট পুরুষ-মহিলা ভোটার সংখ্যা ২৮,৪৪১ জন, হালনাগাদে অন্তর্ভুক্ত-সম্ভাব্য নতুন ভোটার_ ২৮৪৪ (বর্তমান ভোটারের ১০%) তথ্য সংগ্রহের তারিখ:- ১২-১৮ জুলাই। রেজিস্ট্রেশনের তারিখ ২০-৩১ জুলাই, মোট তথ্য সংগ্রহকারী-  ৯৫ জন, মোট সুপারভাইজার-২০ জন, রেজিস্ট্রেশন টিম ১টি। সর্বশেষে সরেজমিন পৌর এলাকার স্থানীয় একটি বাড়িতে ভোটার হালনাগাদ উদ্বোধন করেন।